Comunicare

cu privire la desfășurarea etapei a doua a analizei proiectului de management pentru Teatrul Maghiar de Stat "Csiky Gergely" Timișoara

Ținând cont de prevederile Anexei 1, Cap. VI, art. 14 din Ordinul Ministerului Culturii nr. 2799/2015, coroborate cu prevederile OUG nr. 189/2008 privind managementul instituţiilor publice de cultură\*\*), art.16 alin. 3, precum și de calendarulcu nr.SC2022/15455/22.06.2022 aprobat pentru Teatrul Maghiar de Stat „Csiky Gergely” Timișoara, în vederea analizării noului proiect de management depus de dl. Balázs Attila, care a obținut nota 9,18 la evaluarea finală, Secretariatul comisiei comunică:

*Persoanele care doresc să asiste la etapa interviului vor depune o solicitare în acest sens la secretariatul comisiei, la camera nr. 8 parter, Compartiment Evidența Personal, din cadrul Primăriei Municipiului Timișoara, în care vor preciza datele personale de identificare, cu cel puţin 24 de ore înainte de desfăşurarea acestuia. Persoanele care au depus solicitare, vor primi confirmare de participare, în limita capacității sălii și/sau a platformei online pe care se va desfășura interviul, în ordinea înregistrării solicitărilor. Persoanele care asistă în acest mod la etapa interviului nu au dreptul să intervină în cadrul discuţiilor şi/sau să înregistreze pe orice suport fizic modul de derulare a interviului.*

Solicitările menționate mai sus pot fi transmise și prin e-mail, până în data de 16.08.2022, ora 10.00, la adresa: monica.sava@primariatm.ro.

Etapa a II-a a analizei proiectului de management va avea loc în data de 17 august 2022, de la ora 10.00 și se va desfășura, în format hibrid, în Sala de Consiliu a Primăriei Municipiului Timișoara, cu prezență fizică și online, prin intermediul platformei ZOOM.

**Totodată, menţionăm că nu mai este permis accesul după începerea interviului, la ora precizată mai sus.**

În conformitate cu prevederile Ordinul Ministerului Culturii nr. 2799/2015, Anexa 1, Cap.III, art.10 alin. 6: *sunt declaraţi admişi şi pot susţine interviul candidaţii ale căror proiecte de management au obţinut, în prima etapă a concursului, nota minimă 7.*

Eventualele modificări vor fi comunicate de către secretariatul comisiei de analizare a noului proiect de management.

**În funcție de solicitări, Primăria Municipiului Timișoara poate restricționa accesul persoanelor care doresc să asiste la etapa interviului, ținând cont de spațiu și de condițiile tehnice și logistice disponibile.**

Secretariat Comisia de analiză a noului proiect de management

Afișat astăzi, 11.08.2022